Diari Oficial de la Generalitat Valenciana


Sumari del DOGV 5972, del 11-03-2009 (2009/2612)

Informació pública de la sol·licitud d'autorització administrativa, declaració d'utilitat pública en concret de la línia elèctrica a 220 kV ST El Palmerar - ST Alacant, que discorre pel terme municipal d'Alacant, província d'Alacant, així com de l'estudi d'impacte ambiental, presentat per Red Eléctrica de España, SAU. Expedient número ATLINE/2008/690/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5972

Data del DOGV
:   11-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2612


Data del document
:   08-01-2009

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública de la sol·licitud d'autorització administrativa, declaració d'utilitat pública en concret de la línia elèctrica a 220 kV ST El Palmerar - ST Alacant, que discorre pel terme municipal d'Alacant, província d'Alacant, així com de l'estudi d'impacte ambiental, presentat per Red Eléctrica de España, SAU. Expedient número ATLINE/2008/690/03. [2009/2612]
Als efectes previstos en l'article 9 del Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització de producció, transport i distribució d'energia elèctrica que són competència de la Generalitat, així com el que prescriu la Llei 54/1997, del Sector Elèctric, modificada per la Llei 17/2007, el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i el Decret 32/2006, de 10 de març, del Consell de la Generalitat, pel qual es modifica el Decret 162/1990, de 15 d'octubre, del Consell de la Generalitat, pel qual es va aprovar el Reglament per a l'execució de la Llei 2/1989, de 3 de març, de la Generalitat, d'Impacte Ambiental, se sotmet a informació pública la petició d'autorització administrativa, la declaració d'utilitat pública en concret així com l'estudi d'impacte ambiental de la instal·lació elèctrica d'alta tensió a 220 kV, les característiques especials de la qual s'assenyalen a continuació.
Peticionari: Red Eléctrica de España, SAU, amb domicili al carrer Ausó i Monzó, 16, 5t, 03164, Alacant.
Objecte de la petició: autorització administrativa, declaració d'utilitat pública en concret i l'aprovació del projecte d'execució del projecte de la línia elèctrica a 220 kV, ST El Palmerar - ST Alacant, així com de l'estudi d'impacte ambiental.
Lloc on s'establirà la instal·lació: terme municipal d'Alacant, província d'Alacant.
Característiques principals:
- Origen: ST El Palmerar.
- Final: ST Alacant.
- Tensió nominal: 220 kV.
- Longitud total: 5.711 metres.
- Pressupost: huit milions dos-cents nou mil nou-cents noranta-huit euros amb onze cèntims d'euro (8.209.998,11 €).
- Aïllament i conductor: XLPE 127/220 1x2000 + H250.
- Afectacions: relació de béns i drets afectats annexa.
El que es fa públic perquè se'n prenga coneixement i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, Rambla Méndez Núñez, 41, 5t d'Alacant (03211), i presentar, en dos exemplars, en este centre les al·legacions que consideren oportunes en el termini de trenta dies a partir de l'endemà de la inserció d'este anunci.
Alacant, 8 de gener de 2009.- El cap del Servici Territorial d'Energia, p. a. el cap de la Secció d'Energia: Rafael Muñoz Gómez.